ai4bharat/Pralekha huggingface dataset:
సాంఘిక న్యాయం, మరియు సాధికారత మంత్రిత్వ శాఖ
ఓబీసీలకు జాతీయ ఫెలోషిప్లు
కేంద్ర సామాజిక న్యాయం, సాధికారత మంత్రిత్వ శాఖ నిర్వహిస్తున్న షెడ్యూల్డ్ కులాల జాతీయ ఫెలోషిప్ పథకం , ఓబీసీల కోసం జాతీయ ఫెలోషిప్ పథకం , దివ్యాంగులకు జాతీయ ఫెలోషిప్  కింద ఫెలోషిప్ జారీకి సంబంధించి, అర్హత గల అభ్యర్థులకు ఎన్ఎఫ్ఎస్సీ కింద నవంబర్ 2022 వరకు, ఎన్బీఓబీసీ, ఎన్ఎఫ్పీడబ్ల్యూడీ కింద సెప్టెంబర్ 2022 వరకు ఫెలోషిప్ చెల్లించడం జరిగింది.
షెడ్యూల్డ్ కులాలు, ఇతర వెనుకబడిన తరగతులకు సెప్టెంబర్ 2022 వరకు యూజీసీ ద్వారా జాతీయ ఫెలోషిప్ అందించడం వాస్తవం. అయితే, కేంద్ర నోడల్ ఏజెన్సీ  ద్వారా నిధుల విడుదల కోసం సవరించిన విధానం ప్రకారం, అక్టోబర్ 2022 నుంచి ఎన్ఎఫ్ఎస్సీ & ఎన్ఎఫ్ఓబీసీ పథకాలు జాతీయ షెడ్యూల్డ్ కులాల ఆర్థిక, అభివృద్ధి కార్పొరేషన్ , జాతీయ వెనుకబడిన తరగతుల ఆర్థిక, అభివృద్ధి కార్పొరేషన్  ద్వారా అమలవుతున్నాయి. ఎన్ఎఫ్ఎస్సీ లబ్ధిదారులకు ఫెలోషిప్ పంపిణీ చేయడం కోసం సంబంధిత అమలు సంస్థకు 2022-23లో రూ.85 కోట్లు విడుదలయ్యాయి. ఎన్ఎఫ్ఓబీసీ లబ్ధిదారులకు ఫెలోషిప్ పంపిణీ కోసం సంబంధిత అమలు సంస్థకు 2022-23 ఆర్థిక సంవత్సరం 3వ త్రైమాసికం వరకు రూ.45.84 కోట్లు విడుదలయ్యాయి. ఎన్ఎఫ్ఎస్సీ విషయంలో ఎన్ఎస్ఎఫ్డీసీకి, ఎన్ఎఫ్ఓబీసీ విషయంలో ఎన్బీసీఎఫ్డీసీకి త్రైమాసికం ప్రాతిపదికన కేంద్ర ప్రభుత్వం నుంచి నిధులు అందాయి.
దివ్యాంగులకు జాతీయ ఫెలోషిప్  పథకం కింద, కెనరా బ్యాంక్కు చెందిన ఉపకార వేతనాల వెబ్ పోర్టల్  ద్వారా ఫెలోషిప్ పంపిణీ జరుగుతుంది.
కేంద్ర సామాజిక న్యాయం, సాధికారత శాఖ సహాయ మంత్రి శ్రీ ఎ.నారాయణస్వామి ఈ విషయాన్ని ఇవాళ లోక్సభకు లిఖితపూర్వకంగా తెలిపారు.
ప్రధాన మంత్రి కార్యాలయం
గిన్నీస్ రికార్డ్ సాధించిన సూరత్ కు ప్రధాని అభినందనలు
ఒకే చోట భారీ సంఖ్యలో యోగా కోసం ప్రజలను ఒకే చోట సమీకరించటం ద్వారా సూరత్, గిన్నీస్ ప్రపంచ రికార్డు సాధించినందుకు ప్రధాని శ్రీ నరేంద్ర మోదీ అభినందించారు.
గుజరాత్ లో హోమ్ శాఖ సహాయ మంత్రి శ్రీ హర్ష సంఘవి చేసిన ట్వీట్ కు ప్రధాని ఇలా ట్వీట్ ద్వారా స్పందించారు:
“అభినందనలు సూరత్ ! అద్భుత విన్యాసం. "
ప్రధాన మంత్రి కార్యాలయం
కోపెన్హాగన్లో జరిగిన భారత-డెన్మార్క్ బిజినెస్ ఫోరమ్ లో పాల్గొన్న - ప్రధాన మంత్రి
గౌరవనీయులు డెన్మార్క్ ప్రధానమంత్రి శ్రీమతి మెట్టే ఫ్రెడెరిక్సెన్ మరియు గౌరవనీయులు డెన్మార్క్ క్రౌన్ ప్రిన్స్ ఫ్రెడరిక్ లతో కలిసి ప్రధానమంత్రి శ్రీ నరేంద్ర మోదీ డానిష్ పరిశ్రమల సమాఖ్య లో నిర్వహించిన భారత-డెన్మార్క్ వ్యాపార సదస్సు లో పాల్గొన్నారు.
ఈ సందర్భంగా ప్రధానమంత్రి మాట్లాడుతూ, రెండు ఆర్థిక వ్యవస్థల పరిపూరకరమైన నైపుణ్యాల గురించి నొక్కి నొక్కి చెప్పారు. గ్రీన్ టెక్నాలజీ, కోల్డ్ చైన్, సంపద నుండి వ్యర్థాలు, షిప్పింగ్, ఓడరేవులు వంటి భారతదేశంలో ఉన్న అపారమైన అవకాశాలను సద్వినియోగం చేసుకోవాలని డానిష్ కంపెనీలను ఆయన ఆహ్వానించారు. భారతదేశ వ్యాపార స్నేహపూర్వక విధానాన్ని ఆయన ప్రత్యేకంగా వివరించారు. అదేవిధంగా సహకార అవకాశాలను అన్వేషించాలని ఆయన రెండు దేశాల వ్యాపార సమాజాలకు పిలుపునిచ్చారు.
రెండు దేశాల మధ్య వారధిని ఏర్పాటు చేయడంలో వ్యాపార సంఘాల పాత్రను ప్రధానమంత్రి ఫ్రెడరిక్సన్ ప్రత్యేకంగా పేర్కొన్నారు.
ఈ కార్యక్రమంలో భాగంగా రెండు దేశాలకు చెందిన ప్రతినిధులు దిగువ తెలియజేసిన వివిధ రంగాల వ్యాపార సదస్సుల్లో పాల్గొన్నారు:గ్రీన్ టెక్నాలజీ, ఇన్నోవేషన్ మరియు డిజిటలైజేషన్శక్తి స్వాతంత్య్రం మరియు పునరుత్పాదక శక్తినీరు, పర్యావరణం మరియు వ్యవసాయంమౌలిక సదుపాయాలు, రవాణా & సేవలు
వ్యాపార సదస్సులో పాల్గొన్న వ్యాపార ప్రతినిధులు:
భారతీయ వ్యాపార ప్రతినిధి బృందం:శ్రీ సంజీవ్ బజాజ్, చైర్మన్, మేనేజింగ్ డైరెక్టర్, బజాజ్ ఫిన్సెర్వ్ లిమిటెడ్శ్రీ బాబా ఎన్. కల్యాణి, చైర్మన్, మేనేజింగ్ డైరెక్టర్, భారత్ ఫోర్జ్శ్రీ మహేంద్ర సింఘి, ఎం.డి. & సి.ఈ.ఓ., దాల్మియా సిమెంట్  లిమిటెడ్శ్రీ రిజ్వాన్ సూమర్, సి.ఈ.ఓ. & ఎం.డి., హిందుస్థాన్ పోర్ట్స్ ప్రైవేట్ లిమిటెడ్శ్రీ దర్శన్ హిరానందాని, చైర్మన్, హీరానందాని గ్రూప్శ్రీ పునీత్ ఛత్వాల్, ఎం.డి. & సి.ఈ.ఓ., ఇండియన్ హోటల్స్ కంపెనీ లిమిటెడ్శ్రీ దీపక్ బాగ్లా, సి.ఈ.ఓ., & ఎం.డి., ఇన్వెస్ట్ ఇండియాశ్రీ రితేష్ అగర్వాల్, ఓ.వై.ఓ. రూమ్స్ వ్యవస్థాపకులు & సి.ఈ.ఓ.శ్రీ సలీల్ సింఘాల్, చైర్మన్ ఎమెరిటస్, పి.ఐ. ఇండస్ట్రీస్ లిమిటెడ్శ్రీ సుమంత్ సిన్హా, చైర్మన్ & ఎం.డి., రెన్యూ పవర్శ్రీ దినేష్ ఖరా, స్టేట్ బ్యాంక్ ఆఫ్ ఇండియా చైర్మన్శ్రీ సి.పి. గుర్నానీ, ఎం.డి. & సి.ఈ.ఓ. టెక్ మహీంద్రా లిమిటెడ్శ్రీ తులసి తంతి, సుజ్లాన్ ఎనర్జీ లిమిటెడ్.
డానిష్ వ్యాపార ప్రతినిధి బృందం:నీల్స్ ఆగే క్జెర్, యజమాని, AVKపీటర్ పల్లిషోజ్, సి.ఏ.ఓ.,, బ్యాట్ర్సీస్ 'టి హార్ట్, సి.ఈ.ఓ., కార్ల్స్ బెర్గ్జాకోబ్ బారుయెల్ పౌల్సెన్, మేనేజింగ్ పార్టనర్, కోపెన్హాగన్ ఇన్ఫ్రాస్ట్రక్చర్ పార్ట్నర్స్జుక్కాపెర్టోలా, చైర్మన్, సి.ఓ.డబ్ల్యూ.ఐ. & సీమెన్స్ విండ్ పవర్జోర్గెన్ మాడ్స్ క్లాసెన్, యజమాని, డాన్ఫోస్థామస్ ప్లెన్బోర్గ్, ఛైర్మన్, డి.ఎస్.వి.కిమ్ వెజ్ల్బీ హాన్సెన్, సి.ఈ.ఓ., ఎఫ్.ఓ.ఎస్.ఎస్.జెన్స్ మోబెర్గ్, చైర్మన్, గ్రండ్ఫోస్రోలాండ్ బాన్, సి.ఈ.ఓ., హల్డోర్ టాప్సోలార్స్ పీటర్సన్, సి.ఈ.ఓ., హెంపెల్నీల్స్ స్మెడెగార్డ్, ఛైర్మన్, ఐ.ఎస్.ఎస్ఒలీవియర్ ఫాంటన్, సి.ఈ.ఓ., ఎల్.ఎం. విండ్ పవర్ బ్లేడ్స్జేన్స్-పీటర్ సాల్, సి.ఈ.ఓ., రాంబోల్జేన్స్ బిర్గెర్సన్, సి.ఈ.ఓ., రాక్వూల్మ్యాడ్స్ నిప్పర్, సి.ఈ.ఓ., ఓర్ స్టెడ్
ఆర్థిక సంఘం
ఆర్థిక సంఘం నివేదిక ప్రతిని ప్రధానికి సమర్పించిన సభ్యులు
2021-22 నుంచి 2025-26 కాలానికి, ఆర్థిక సంఘం నివేదిక ప్రతిని 15వ ఆర్థిక సంఘం సభ్యులు ప్రధాని శ్రీ నరేంద్ర మోదీకి సమర్పించారు. ఈనెల 4వ తేదీన రాష్ట్రపతికి కూడా నివేదిక ప్రతిని అందించారు.
15వ ఆర్థిక సంఘం ఛైర్మన్ శ్రీ ఎన్.కె.సింగ్, సభ్యులు అజయ్ నారాయణ్ ఝా, ప్రొ.అనూప్ సింగ్, డా.అశోక్ లాహిరి, డా.రమేష్ చంద్, కార్యదర్శి అరవింద్ మెహతా ఈ కార్యక్రమంలో పాల్గొన్నారు.
ఆర్థిక సంఘం, తమ నివేదికను కేంద్ర ఆర్థిక మంత్రికి మంగళవారం అందించనుంది.
రాజ్యాంగంలో నిర్దేశించిన ప్రకారం ఏటీఆర్ పద్ధతిలో, వివరణాత్మక మెమోరాండంతో పాటు ఈ నివేదికను పార్లమెంటులో ప్రవేశపెడతారు.
మంత్రిమండలి
భారతదేశంలో "డైరెక్ట్-టు-హోమ్ " సేవల కోసం సవరించిన మార్గదర్శకాలను ఆమోదించిన - కేంద్ర మంత్రి మండలి
భారతదేశంలో "డైరెక్ట్-టు-హోమ్ " ప్రసార సేవలను అందించడానికి అవసరమైన అనుమతి పొందటానికి మార్గదర్శకాలను సవరించే ప్రతిపాదనకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది.
నిర్ణయం లోని ప్రధాన అంశాలు :
ప్రస్తుతం 10 సంవత్సరాల స్థానంలో 20 సంవత్సరాల కాలానికి డి.టి.హెచ్. కోసం అనుమతి ఇవ్వడం జరుగుతుంది. ఆ తర్వాత లైసెన్సు వ్యవధిని 10 సంవత్సరాలకు ఒకసారి పునరుద్ధరించవచ్చు.
జి.ఆర్. లో 10 శాతంగా ఉన్న లైసెన్సు ఫీజును, ఏ.జి.ఆర్. లో 8 శాతంగా సవరించబడింది.
ప్రస్తుతం ఏడాదికి ఒకసారి వసూలు చేస్తున్న లైసెన్సు ఫీజును ఇక మీదట మూడు నెలలకు ఒకసారి వసూలు చేస్తారు. డి.టి.హెచ్. ఆపరేటర్లకు అనుమతించబడిన ప్లాట్ ఫాం ఛానెళ్ళ మాదిరిగానే, దాని మొత్తం ఛానల్ మోసే సామర్థ్యంలో గరిష్టంగా 5 శాతం వరకు పనిచేయడానికి అనుమతి ఉంటుంది. ఒక్కొక్క పి.ఎస్. ఛానెల్కు 10,000 రూపాయల చొప్పున తిరిగి చెల్లించని రిజిస్ట్రేషన్ రుసుమును, డి.టి.హెచ్. ఆపరేటర్ నుండి వసూలు చేస్తారు.
డి.టి.హెచ్. ఆపరేటర్ల మధ్య మౌలిక సదుపాయాల భాగస్వామ్యం. స్వచ్ఛంద ప్రాతిపదికన డి.టి.హెచ్. ప్లాట్ఫామ్ మరియు టి.వి. ఛానెళ్ళ ప్రత్యక్ష ప్రసారాలను పంచుకోవడానికి సిద్ధంగా ఉన్న డి.టి.హెచ్. ఆపరేటర్లకు అనుమతి ఉంటుంది. టీ.వీ. ఛానెళ్ళ పంపిణీదారులు తమ చందాదారుల నిర్వహణ వ్యవస్థ  మరియు షరతులతో కూడిన యాక్సెస్ సిస్టమ్  అప్లికేషన్ల కోసం సాధారణ హార్డ్ వేర్ ను పంచుకోవడానికి అనుమతించబడతారు.
ప్రస్తుతం డి.టి.హెచ్. మార్గదర్శకాలలో నిర్దేశించిన 49 శాతం ఎఫ్.డి.ఐ. పరిమితిని ఎప్పటికప్పుడు సవరించినట్లుగా ఎఫ్.డి.ఐ. పై ప్రస్తుతం ఉన్న ప్రభుత్వ  విధానంతో అనుసంధానించబడుతుంది.
vii. సమాచార, ప్రసార మంత్రిత్వ శాఖ జారీ చేసిన సవరించిన డి.టి.హెచ్. మార్గదర్శకాల ప్రకారం ఈ నిర్ణయం అమల్లోకి వస్తుంది.
ప్రతిపాదిత తగ్గింపు టెలికాం రంగానికి వర్తించే లైసెన్స్ ఫీజు పాలనను సమలేఖనం చేయడానికి ఉద్దేశించబడింది మరియు ఇది వర్తించబడుతుంది. డి.టి.హెచ్. సర్వీసు ప్రొవైడర్లు ఎక్కువ కవరేజ్ కోసం పెట్టుబడులు పెట్టడానికి కూడా ఈ వ్యత్యాసం దారితీస్తుంది. ఇది పెరిగిన కార్యకలాపాలు మరియు అధిక వృద్ధికి దారితీస్తుంది. తద్వారా వారి లైసెన్సు ఫీజు మెరుగుపడి, చెల్లింపులు క్రమంగా జరిగే అవకాశం ఉంది. ప్లాట్ ఫాం సేవలకు రిజిస్ట్రేషన్ ఫీజు సుమారు 12 లక్షల రూపాయల మేర ఆదాయాన్ని తీసుకువచ్చే అవకాశం ఉంది. డి.టి.హెచ్. ఆపరేటర్ల మౌలిక సదుపాయాల భాగస్వామ్యం వల్ల కొరతగా ఉన్న ఉపగ్రహ వనరులను మరింత సమర్థవంతంగా ఉపయోగించుకోవచ్చు. తద్వారా వినియోగదారులు భరించే ఖర్చులను తగ్గించవచ్చు. ప్రస్తుతం ఉన్న ఎఫ్.డి.ఐ. విధానాన్ని అనుసరించడం ద్వారా, దేశానికి ఎక్కువ విదేశీ పెట్టుబడులు వస్తాయి.
డి.టి.హెచ్. అఖిల భారత స్థాయిలో పనిచేస్తుంది. డి.టి.హెచ్. రంగం, అధిక ఉపాధి అవకాశాలు కలిగిన రంగం. ఇది ప్రత్యక్షంగా డి.టి.హెచ్. ఆపరేటర్లతో పాటు కాల్ సెంటర్ల లో ఉన్నవారికి ఉపాధికి కల్పిస్తుంది. పరోక్షంగా క్షేత్ర స్థాయిలో గణనీయమైన సంఖ్యలో ఇన్స్టాలర్లను నియోగిస్తుంది. సవరించిన డి.టి.హెచ్. మార్గదర్శకాలు, ఎక్కువ లైసెన్సు వ్యవధి, పునరుద్ధరణలపై స్పష్టత, సడలించిన విదేశీ ప్రత్యక్ష పెట్టుబడుల పరిమితులు మొదలైనవి, డి.టి.హెచ్. రంగంలో, ఉపాధి అవకాశాలతో పాటు సరసమైన స్థిరత్వం మరియు కొత్త పెట్టుబడులను నిర్ధారిస్తాయి.
ఆయుష్
భారతదేశం మరియు ఈక్వటోరియల్ గినియ కు మధ్య సాంప్రదాయక వైద్య పద్ధతుల రంగంలో సహకారానికి సంబంధించిన ఎంఒయు కు ఆమోదం తెలిపిన మంత్రివర్గం
భారతదేశం మరియు ఈక్వటోరియల్ గినియ కు మధ్య సాంప్రదాయక వైద్య పద్ధతుల రంగంలో సహకారానికి ఉద్దేశించినటువంటి అవగాహన పూర్వక ఒప్పంద పత్రానికి  ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఎక్స్-పోస్ట్ ఫ్యాక్టో ఆమోదం తెలిపింది. ఈ ఎమ్ఒయు పై 2018 ఏప్రిల్ 8వ తేదీన సంతకాలు అయ్యాయి.
సాంప్రదాయక వైద్య పద్ధతుల రంగంలో ఉభయ దేశాల మధ్య ద్వైపాక్షిక సహకారాన్ని ఈ ఎమ్ఒయు ప్రోత్సహిస్తుంది.
పరిశోధన, శిక్షణ కోర్సులు, సమావేశాలు మరియు నిపుణుల డిప్యుటేషన్ లను నిర్వహించడానికి అవసరమైన ఆర్థిక వనరులను ఆయుష్ మంత్రిత్వ శాఖ కు కేటాయించిన బడ్జెట్ మరియు ఇప్పటికే అమలవుతున్నటువంటి ప్రణాళికా పథకాల నుండి వెచ్చించడం జరుగుతుంది.
(
రసాయనాలు, ఎరువుల మంత్రిత్వ శాఖ
హిందుస్తాన్ఉర్వరక్ ఎండ్ రసాయన్ లిమిటెడ్ యొక్క మూడు యూనిట్ లకు న్యూ ఇన్ వెస్ట్ మంట్ పాలిసి-2012వర్తింపు ను పొడిగించేటందుకు ఆమోదం తెలిపిన మంత్రిమండలి
హిందుస్తాన్ ఉర్వరక్ ఎండ్ రసాయన్ లిమిటెడ్  కు గోరఖ్ పుర్, సింద్ రీ మరియు బరౌని ల లో ఉన్నటువంటి మూడు యూనిట్ లకు న్యూ ఇన్ వెస్ట్ మంట్ పాలసి  )-2012 యొక్క వర్తింపు ను పొడిగించడానికి గాను ఎరువుల విభాగం తీసుకు వచ్చిన ప్రతిపాదన కు ప్రధాన మంత్రి శ్రీ నరేంద్ర మోదీ అధ్యక్షత న ఈ రోజు న సమావేశమైన ఆర్థిక వ్యవహారాల మంత్రివర్గ సంఘం  ఆమోదాన్ని తెలిపింది.
హెచ్ యుఆర్ఎల్ ను 2016వ సంవత్సరం లో జూన్ 15వ తేదీ నాడు ఏర్పాటు చేయడం జరిగింది. ఇది కోల్ ఇండియా లిమిటెడ్ , ఎన్ టిపిసి లిమిటెడ్  మరియు ఇండియన్ ఆయిల్ కార్ పొరేశన్  లు నెలకొల్పిన జాయింట్ వెంచర్ కంపెనీ గా ఉంది. హెచ్ యుఆర్ఎల్ ప్రతి ఏడాది లో 12.7 లక్షల మెట్రిక్ టన్నుల స్థాపిత సామర్థ్యం కలిగిన గ్యాస్ ఆధారితమైన యూరియా ప్లాంటుల ను నెలకొల్పడం ద్వారా ఎఫ్ సిఐఎల్ కు చెందిన గోరఖ్ పుర్ మరియు సింద్ రీ యూనిట్ లను, జిఎఫ్ సిఎల్ కు చెందిన బరౌనీ యూనిట్ ను పునరుద్ధరిస్తున్నది. ఈ మూడు హెచ్ యుఆర్ఎల్ యూరియా ప్రాజెక్టుల వ్యయం 25.120 కోట్ల రూపాయలు. హెచ్ యుఆర్ఎల్ యొక్క ఈ మూడు యూనిట్ లకు సహజ వాయువు ను జిఎఐఎల్ సరఫరా చేస్తున్నది.
యూరియా రంగం లో స్వయం సమృద్ధి ని సాధించడం కోసం మూసివేత బారిన పడ్డ ఎస్ సిఐఎల్/ హెచ్ఎఫ్ సిఎల్ ల తాలూకు యూరియా యూనిట్ లను పునరుద్ధరించడానికి ప్రభుత్వం తీసుకొన్న కార్యక్రమం లో హెచ్ యుఆర్ఎల్ తాలూకు ఈ అత్యంత ఆధునిక ప్లాంటు లు ఒక భాగంగా ఉన్నాయి. ఈ మూడు యూనిట్ లు పని చేయడం మొదలు పెట్టాయంటే దేశం లో 38.1 ఎల్ఎమ్ టిపిఎ మేర కు స్వదేశీ యూరియా ఉత్పాదన పెరిగిపోవడమే కాకుండా యూరియా ఉత్పాదన లో భారతదేశం ‘ఆత్మనిర్భరత’ ను సంతరించుకోవాలన్న ప్రధాన మంత్రి ఆలోచన కూడా సాకారం కావడం లో కూడాను తోడ్పాటు అందగలదు.
ఈ ప్రాజెక్టు తో రైతుల కు ఎరువు లభ్యత మెరుగుపడడం ఒక్కటే కాకుండా, దేశం లో ప్రజల కు ఆహార భద్రత కు పూచీ పడడానికి తోడు గా రహదారులు, రైలు మార్గాలు, అనుబంధ పరిశ్రమల ఏర్పాటు మొదలైన మౌలిక సదుపాయాల సంబంధి అభివృద్ధి కూడా చోటు చేసుకోవడం వల్ల ఆ ప్రాంతం లో ఆర్థిక వ్యవస్థ కు దన్ను లభిస్తుంది.
హెచ్ యుఆర్ఎల్ యొక్క మూడు యూనిట్ లలో విభిన్నమైనటువంటి అరుదైన విశిష్టతలు ఉన్నాయి, వాటి లో డిసిఎస్ , ఇఎస్ డి  ల తో కూడివుండేటటువంటి ఉత్కృష్ట విస్ఫోట నిరోధం నియంత్రణ విభాగం మరియు పర్యావరణ నిఘా ప్రణాళిక లు జతయ్యాయి. ఈ ప్లాంటుల లోపలి నుంచి వ్యర్థ జలాల ను బయట మరో చోటు కు పారించడం జరుగదు. అత్యంత ప్రేరణదాయకమైనటువంటి, సమర్పణ భావం కలిగినటువంటి, మంచి శిక్షణ ను పొందినటువంటి ఆపరేటర్ లు ఈ వ్యవస్థల ను నడుపుతారు. హెచ్ యుఆర్ఎల్-గోరఖ్ పుర్ యూనిట్ లో భారతదేశం లోని ఒకటో 65 మీటర్ ల పొడవైనటువంటి మరియు 2 మీటర్ ల వెడల్పయినటువంటి ఎయర్ ఆపరేటెడ్ బులెట్ ప్రూఫ్ రబర్ డ్యామ్ ను ఏర్పాటు చేయడమైంది.
ఈ మూడు యూనిట్ లలో ప్రపంచంలోకెల్లా సర్వశ్రేష్ఠమైన సాంకేతిక పరిజ్ఞానాన్ని జోడించడమైంది. వీటి ఉద్దేశమల్లా భారతదేశం లోని ఏడు రాష్ట్రాలు.. ఉత్తర్ ప్రదేశ్, బిహార్, ఝార్ ఖండ్, ఛత్తీస్ గఢ్, మధ్య ప్రదేశ్, పశ్చిమ బంగాల్ మరియు ఒడిశా..లలో యూరియా అవసరాల ను తీర్చాలి అనేదే.
ప్రధాన మంత్రి కార్యాలయం
రక్షణ ఎగుమతులలో కొత్త రికార్డు నమోదుపై ప్రధాని ప్రశంస
భారత రక్షణ ఎగుమతులు 2022-2023 ఆర్థిక సంవత్సరంలో ఎన్నడూలేని రీతిలో రూ. 15,920 కోట్ల గరిష్ఠ స్థాయికి చేరి కొత్త రికార్డు నమోదు కావడాన్ని ప్రధానమంత్రి శ్రీ నరేంద్ర మోదీ ప్రశంసించారు.
దీనిపై రక్షణశాఖ మంత్రి శ్రీ రాజ్నాథ్ సింగ్ ప్రకటనకు స్పందనగా ఒక ట్వీట్ ద్వారా పంపిన సందేశంలో:
“ఇదెంతో అద్భుతం! భారత్లో తయారీ  కార్యక్రమ విజయంలో భారతదేశ ప్రతిభ, ఉత్సాహాలకు నిదర్శనం. ఈ రంగంలో సంస్కరణలు కొన్నేళ్లుగా సత్ఫలితాస్తున్నాయని కూడా ఈ వాస్తవం రుజువు చేస్తోంది. భారతదేశాన్ని రక్షణ ఉత్పత్తుల కూడలిగా మార్చే కృషికి చేయూతను మా ప్రభుత్వం సదా కొనసాగిస్తుంది” అని ప్రధాని పేర్కొన్నారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
టాటా గ్రూప్ వారి భారత తొలి కోవిడ్ టెస్ట్ భారత్ లో వినియోగానికి ఆమోదం
టాటా గ్రూప్ వారు సిఎస్ఐఆర్- ఐజిఐబ్ సహకారంతో రూపొందించిన సిఆర్ఐఎస్ పిఆర్  అనే టెస్ట్ కు భారత డ్రగ్ కంట్రోలర్ జనరల్ ఆమోదం తెలియజేసింది. ఆ విధంగా నియంత్రణా సంస్థ నుంచి అనుమతి రావటంతో భారత వైద్య పరిశోధనామండలి మార్గదర్శకాల ప్రకారం వాణిజ్యపరంగా ప్రారంభానికి సిద్ధమైంది. ఇది అత్యంత నాణ్యమైన స్థాయితో 96% సున్నితత్వంతో 98% నిర్దిష్ట లక్ష్యంతో కరోనా వైరస్ ను గుర్తించగలుగుతుంది. ఇది స్వదేశీ పరిజ్ఞానాన్ని వాడుకుంటూ అత్యాధునిక టెక్నాలజీతో వైరస్ ని గుర్తించటానికి పనికొస్తుంది. ఇది జీనోమ్ ఎడిటింగ్ టెక్నాలజీ తో వ్యాధిని నిర్థారిస్తుంది.
కోవిడ్-19 కు కారణమయ్యే వైరస్ ను విజయవంతంగా పసిగట్టటానికి వీలుగా ఉండే ప్రపంచపు తొలి కరోనా వ్యాధి నిర్థారణ పరీక్ష ఇది. భారత శాస్త్రవేత్తలకు ఇది మహత్తరమైన సాధనగా భావించవచ్చు. పరిశోధన, అభివృద్ధిని 100 రోజులలోపే అత్యున్నత స్థాయికి తీసుకు వెళ్లటం, ఎక్కువ ఉత్పత్తికి వీలుండటం, నమ్మదగిన పరీక్షలు చేయటం దీని ప్రత్యేకత. తక్కువ సమయంలోనే ఆర్ టి -పిసిఆర్ పరీక్షల కచ్చితత్వాన్ని సాధించటం, పరికరాల ఖరీదు తక్కువగా ఉండటం, సులభంగా వాడగలగటం కారణంగా దీనికి ప్రత్యేకత లభించింది. పైగా, ఇది భవిష్యత్ లో ఇతర వ్యాధులను కూడా గుర్తించగలిగే సామర్థ్యం ఉన్న టెక్నాలజీ.
శాస్త్రవేత్తలకు, పరిశ్రమకు మధ్య ఫలవంతమైన సహకారం ఫలితమే ఇది. టాటా గ్రూప్ సి ఎస్ ఐ ఆర్ - ఐజిఐబి, ఐ సి ఎం ఆర్ తో కలిసి పనిచేయటం వల్లనే అత్యంత నాణ్యమైన పరీక్ష రూపకల్పనకు దారితీసింది. దీనివలన దేశం కోవిడ్ పరీక్షల వేగాన్ని, సంఖ్యను పెంచటానికి వీలవుతుంది. పైగా త్వరగా, తక్కువ ఖర్చులో, సురక్షితంగా నమ్మదగిన విధంగా, అందుబాటు ధరలో చేయగలిగే వీలుంది, అన్నిటికంటే ముఖ్యంగా ఇది మేడిన్ ఇండియా.
టాటా గ్రూప్ వారి పరీక్షకు ఆమోదం లభించటం మీద టాటా మెడికల్ అండ్ డయాగ్నస్టిక్ లిమిటెడ్ సీఈవో కృష్ణమూర్త్ వ్యాఖ్యానిస్తూ, " ఈ ఆమోదం పొందటం ఈ ప్రపంచ సంక్షోభం మీద భారతదేశ పోరాటానికి మరింత ఊపునిచ్చినట్టయింది. దీన్ని వాణిజ్యపరంగా వాడబోవటం మన దేశపు పరిశోధన, అభివృద్ధి సామర్థ్యాన్ని ప్రతిబింబిస్తోంది. ప్రపంచపు ఆరోగ్యరంగానికి, శాస్త్రీయ పరిశోధనాప్రపంచానికి భారత్ తన వంతుగా ఇస్తున్న కానుక అనవచ్చు" అన్నారు.
సి ఎస్ ఐ ఆర్ డైరెక్టర్ జనరల్ డాక్టర్ శేఖర్ సి మండే సి ఎస్ ఐ ఆర్-ఐజిఐబి బృందంలోని విద్యార్థులను, శాస్త్ర వేత్తలను, టాటా సన్స్ ను ఈ అద్భుతమైన పనికి అభినందించారు. పరీక్షల కిట్ ను ఆమోదం పొందగలిగే స్థాయికి తీసుకువెళ్ళటం, మరిన్ని నవకల్పనల ద్వారా భారత్ ను స్వయం సమృద్ధం అయ్యేటట్టు చేయటం గొప్పవిషయమన్నారు.
ఆర్థిక మంత్రిత్వ శాఖ
షెడ్యూల్డు కులాలు, తెగలకు పెరిగిన కేటాయింపు
కేంద్ర ఆర్థిక, కార్పొరేట్ వ్యవహారాల శాఖ మంత్రి శ్రీ అరుణ్ జైట్లీ పార్లమెంటులో ఈ రోజు సాధారణ బడ్జెట్ 2018-19 ప్రవేశపెడుతూ, షెడ్యూల్డు కులాల అభివృద్ధికి అమలుచేసే 279 పథకాల కేటాయింపు 2016-17లో రూ. 34,334 కోట్ల నుంచి 2017-18లో సవరించిన అంచనాల ప్రకారం రూ. 52,719 కోట్లకు పెంచినట్లు తెలియజేశారు. అదే విధంగా షెడ్యూల్డు తెగలకు 305 పథకాలకు 2016-17లో రూ. 21,811 కోట్లు కేటాయించగా, 2017-18లో రూ. 32,508 కోట్లు కేటాయించినట్లు తెలిపారు. 2018-19 బడ్జెట్ కేటాయింపుల ప్రకారం వీటిని షెడ్యూల్డు కులాలకు రూ. 56,619 కోట్లకు, షెడ్యూల్డు తెగలకు రూ. 39,135 కోట్లకు పెంచినట్లు ఆయన తెలిపారు.
ప్రధాన మంత్రి కార్యాలయం
రష్యా సమాఖ్య అధ్యక్షుడు గౌరవనీయ వ్లాదిమిర్ పుతిన్తో ప్రధానమంత్రి శ్రీ నరేంద్ర మోదీ టెలిఫోన్ సంభాషణ
ప్రధానమంత్రి శ్రీ నరేంద్ర మోదీ ఇవాళ రష్యా సమాఖ్య అధ్యక్షుడు గౌరవనీయ వ్లాదిమిర్ పుతిన్తో టెలిఫోన్లో మాట్లాడారు. ఈ సంభాషణ సందర్భంగా- ఇటీవల అధ్యక్షుడు పుతిన్ భారత్ సందర్శనకు వచ్చినపుడు వారిమధ్య చర్చనీయాంశాల పురోగతిపై అధినేతలిద్దరూ సమీక్షించారు. వీటికి సంబంధించి భవిష్యత్ చర్యలతోపాటు రక్షణ సహకారం, ఎరువుల సరఫరాలో సహకారం, రష్యా దూరప్రాచ్య ప్రాంతాలతో భారత్ చర్చల విస్తరణ తదితరాలకుగల అవకాశాలు కూడా నేటి సంభాషణలో ప్రస్తావనకు వచ్చాయి. అదేవిధంగా అంతర్జాతీయ అంశాలపై వారు పరస్పరం అభిప్రాయాలు తెలుసుకున్నారు.
భారత్-రష్యాల మధ్య ప్రత్యేక-విశేష వ్యూహాత్మక భాగస్వామ్యం కిందకు వచ్చే అన్ని అంశాలపై నిరంతర సమీక్షపై నాయకులిద్దరూ అంగీకారానికి వచ్చారు. అంతేకాకుండా ద్వైపాక్షిక సహకారంసహా బహుపాక్షిక వేదికలలో సంప్రదింపులు, సమన్వయాన్ని మరింతగా పెంచుకోవడానికి నిరంతరం కృషి చేయాలని నిర్ణయించారు.
నౌకారవాణా మంత్రిత్వ శాఖ
తవ్వకం వల్ల బయటపడిన సామాగ్రిని తిరిగి వాడే విషయాన్ని పరిశోధించాలని శ్రీ మాండవీయ పిలుపు
'వ్యర్ధాల నుంచి సంపదను' సృష్టించడం ద్వారా సుస్థిర అభివృద్ధి సాధించాలన్నది భారత ప్రగతి గాథలో ప్రభుత్వ లక్ష్యమని శ్రీ మాండవీయ అన్నారు
నౌకానిర్మాణం, డ్రెడ్గింగ్ కార్పొరేషన్ ఆఫ్ ఇండియా, ఇండియాన్ పోర్ట్ అసోసియేషన్, భారత జల మార్గాల అధికార సంస్థ, ప్రధాన ఓడరేవుల చైర్మన్లు మరియు ఈ రంగానికి చెందిన నిపుణులతో నౌకా నిర్మాణ శాఖ సహాయ మంత్రి  శ్రీ మనసుఖ్ మాండవీయ బుధవారం తవ్వకం వ్యర్ధాలను రీ సైకిల్ చేయడాన్ని గురించి జరిగిన వీడియో కాన్ఫరెన్సుకు అధ్యక్షత వహించారు.
అధికారులు, నిపుణుల సూచనలకు స్పందించిన శ్రీ మాండవీయ మాట్లాడుతూ తవ్వకం వ్యర్ధాలను రీ సైకిల్ చేయడం ద్వారా తవ్వకం ఖర్చులను తగ్గించవచ్చని అన్నారు. తవ్వకాల ద్వారా వ్యర్ధాలను తొలగించడం వల్ల జలమార్గ రవాణా సురక్షితం, సులభతరం కాగలదని అన్నారు. చౌకలో తవ్వకాలు జరిపేందుకు ప్రైవేట్ సంస్థలు పర్యావరణ హితమైన పద్ధతులను రూపొందించాలని అన్నారు.
తవ్వకం వ్యర్ధాలను ఉపయోగించి పర్యావరణ హితమైన పదార్థాలు తయారు చేయడం ద్వారా సుస్థిర అభివృద్ధి సాధించాలనే లక్ష్యంతో భారత ప్రభుత్వం ఉందని శ్రీ మాండవీయ అన్నారు. 'వ్యర్ధాల నుంచి సంపదను' సృష్టించడం ద్వారా సుస్థిర అభివృద్ధి సాధించాలన్న ప్రధానమంత్రి శ్రీ నరేంద్ర మోదీ దార్శనికతకు ఇది అనుగుణమని , భారత ప్రగతి గాథలో ప్రభుత్వ లక్ష్యమని అన్నారు.
హోం మంత్రిత్వ శాఖ
సామరస్యానికి ప్రతీక అయిన పూజ్య సన్యాసి శ్రీ రవిదాస్ జీ జయంతి సందర్భంగా ఆయనకు నివాళులు అర్పించిన కేంద్ర హోం, సహకార శాఖ మంత్రి శ్రీ అమిత్ షా
తన ఆలోచనలు, సృజనాత్మకతతో సమాజంలో ఆధ్యాత్మిక చైతన్యాన్ని మేల్కొలపడం ద్వారా మానవాళికి సంక్షేమ మార్గాన్ని చూపిన సంత్ శ్రీ రవిదాస్ జీ
ఆయన సందేశమైన ఐక్యత, సమానత, కర్మ ప్రాధాన్యత ఎప్పుడూ మాకు మార్గదర్శనం చేస్తాయి
ప్రతి వ్యక్తికీ సమాన హక్కులు, న్యాయాన్ని ఇవ్వడం ద్వారా సమాజాన్ని ఐక్యం చేసేందుకు జీవితాన్ని అంకితం చేసిన సంత్ రవిదాస్ జీ
సంత్ రవిదాస్ జీ ఆలోచనలను సాకారం చేస్తూ సమాజంలోని ప్రతి వర్గాన్నీ అభివృద్ధినీ భాగస్వామిని చేయడం ద్వారా వారి జీవన ప్రమాణాలను పెంచేందుకు ప్రధానమంత్రి నరేంద్ర మోడీ నాయకత్వం నేతృత్వంలో కేంద్ర ప్రభుత్వం నిరంతరం పని చేస్తోంది
కేంద్ర హోం, సహకార శాఖ మంత్రి శ్రీ అమిత్ షా సంత్ శ్రీ రవిదాస్ జీ జయంతి సందర్భంగా నివాళులు అర్పించారు. తన ట్వీట్లలో, తన ఆలోచనలు, సృజనాత్మకతతో సమాజంలో ఆధ్యాత్మిక చైతన్యాన్ని మేల్కొలపడం ద్వారా మానవాళికి సంక్షేమ మార్గాన్ని సంత్ శ్రీ రవిదాస్ జీ చూపారు. ఆయన సందేశమైన ఐక్యత, సమానత, కర్మ ప్రాధాన్యత ఎప్పుడూ మాకు మార్గదర్శకంగా ఉంటాయి, అని శ్రీ అమిత్ షా పేర్కొన్నారు.
(ప్రతి వ్యక్తికీ సమాన హక్కులను న్యాయాన్ని ఇవ్వడం ద్వారా సమాజాన్ని ఐక్యం చేసేందుకు సంత్ రవిదాస్ జీ జీవితం అంకితం చేశారు. సంత్ రవిదాస్ జీ ఆలోచనలను సాకారం చేస్తూ సమాజంలోని ప్రతి వర్గాన్నీ అభివృద్ధినీ భాగస్వామిని చేయడం ద్వారా వారి జీవన ప్రమాణాలను పెంచేందుకు ప్రధానమంత్రి నరేంద్ర మోడీ నాయకత్వం నేతృత్వంలో కేంద్ర ప్రభుత్వం నిరంతరం పని చేస్తోందని శ్రీ షా అన్నారు.
పౌర విమానయాన మంత్రిత్వ శాఖ
ఏఏఐ, ఇతర ఎయిర్పోర్ట్ అభివృద్ధి సంస్థలు విమానాశ్రయ రంగ అభివృద్ధికి రూ. 91000 కోట్ల మూలధన వ్యయాన్ని లక్ష్యంగా పెట్టకున్నాయి
విమానాశ్రయాల సామర్థ్య పెంపు/ ఆధునీకరణ అనేది నిరంతర ప్రక్రియ. ఎయిర్పోర్ట్స్ అథారిటీ ఆఫ్ ఇండియా  మరియు ఇతర ఎయిర్పోర్ట్ అభివృద్ధి సంస్థలు ఎప్పటికప్పుడు భూమి లభ్యత, వాణిజ్య సాధ్యత, సామాజిక-ఆర్థిక పరిగణనలు, ట్రాఫిక్ డిమాండ్/ విమానయాన సంస్థల సుముఖత ఆధారంగా ఆయా విమానాశ్రయాల నిర్వహణ, తగిన విధంగా ఆపరేట్ చేయడం వంటి వివిధ రకాల కార్యక్రమాలను నిర్వహిస్తాయి. ఏఏఐ,ఇతర ఎయిర్పోర్ట్ అభివృద్ధి సంస్థలు దాదాపు రూ.రూ. 91000 కోట్ల మూలధన వ్యయాన్ని లక్ష్యంగా పెట్టకున్నాయి. ప్రస్తుత టెర్మినల్స్, కొత్త టెర్మినల్స్ మరియు రన్వేలను బలోపేతం చేయడం మరియు ఇతర కార్యకలాపాలను విస్తరించడం, సవరించడం కోసం రాబోయే ఐదేళ్లలో విమానాశ్రయ రంగంలో రూ.91000 కోట్ల మేర మూలధన వ్యయాన్ని లక్ష్యంగా పెట్టుకున్నాయి. గ్రీన్ఫీల్డ్ ఎయిర్పోర్ట్స్ పాలసీ-2008 ప్రకారం, గోవా, నవీ ముంబయి, షిర్డీ, మహారాష్ట్రలోని సిం ధుదుర్గ్, కలబురగి, బీజాపూర్, హాసన్లలో మోపా అనే మొత్తం 21 గ్రీన్ఫీల్డ్ ఎయిర్పోర్ట్ల ఏర్పాటుకు భారత ప్రభుత్వం ఇప్పటివరకు 'సూత్రప్రాయంగా' ఆమోదం తెలిపింది. వీటికి తోడు కర్ణాటకలోని షిమోగా, మధ్యప్రదేశ్లోని డాటియా , ఉత్తరప్రదేశ్ రాష్ట్రంలోని ఖుషినగర్ మరియు నోయిడా , గుజరాత్లోని ధోలేరా, హిరాసర్, పుదుచ్చేరిలోని కారైకల్, ఆంధ్ర ప్రదేశ్లోని దగదర్తి, భోగాపురం, ఒరవకల్, పశ్చిమ బెంగాల్లోని దుర్గాపూర్, సిక్కింలో పాక్యోంగ్, కేరళలోని కన్నూర్, అరుణాచల్ ప్రదేశ్లోని హోలోంగి  తదితర విమానాశ్రయాలు ఉన్నాయి. వీటిలో ఇప్పటికే దుర్గాపూర్, షిర్డీ, సింధుదుర్గ్, పాక్యోంగ్, కన్నూర్, కలబురగి, ఒరవకల్, ఖుషీనగర్ వంటి 8 విమానాశ్రయాలు ప్రారంభించబడ్డాయి. బీహార్లోని బిహ్తా విమానాశ్రయంలో సివిల్ ఎన్క్లేవ్ అభివృద్ధికి 108 ఎకరాల భూమి అవసరమని ఏఏఐ అంచనా వేసింది. ఆ భూమిని  ఇప్పటికే బీహార్ రాష్ట్ర ప్రభుత్వం ఏఏఐకి అప్పగించింది. ఏదేమైనప్పటికీ విమానాశ్రయంలో అంతర్జాతీయ కార్యకలాపాల కోసం వైడ్ బాడీ ఎయిర్క్రాఫ్ట్లను ఏర్పాటు చేయడానికి రన్వే పొడిగింపు & అప్రోచ్ లైట్ను ఏర్పాటు చేయడానికి 191.5 ఎకరాలు మరియు సిటీ సైడ్ డెవలప్మెంట్ కోసం 8 ఎకరాల అదనపు భూమి అవసరమని ఏఏఐ అంచనా వేసింది. బిహ్తా విమానాశ్రయంలో అదనపు భూమిని రాష్ట్ర ప్రభుత్వం ఇంకా ఏఏఐకి అప్పగించలేదు. భూమి అందుబాటులో లేని పక్షంలో, అంతర్జాతీయ విమానాల నిర్వహణ అవసరాలకు అనుగుణంగా గ్రీన్ఫీల్డ్ విమానాశ్రయం నిర్మాణం కోసం రాష్ట్ర ప్రభుత్వం ప్రత్యామ్నాయ స్థలాన్ని గుర్తించాలి. పౌర విమానయాన శాఖ మంత్రి శ్రీ జ్యోతిరాదిత్య ఎం. సింధియా ఈరోజు లోక్సభలో ఒక ప్రశ్నకు లిఖితపూర్వక సమాధానంగా ఈ సమాచారం అందించారు.
ప్రధాన మంత్రి కార్యాలయం
ప్రపంచ వన్యప్రాణి దినోత్సవం సందర్భంగా వన్యప్రాణి సంరక్షకులకు, ఔత్సాహికులకు ప్రధాని శుభాకాంక్షలు
ప్రపంచ వన్యప్రాణి దినోత్సవం సందర్భంగా వన్యప్రాణి సంరక్షకులకు, ఔత్సాహికులకు ప్రధాని శ్రీ నరేంద్ర మోదీ శుభాకాంక్షలు తెలియజేశారు.
ప్రధాని ఇలా ట్వీట్ చేశారు :
“ప్రపంచ వన్యప్రాణి దినోత్సవం సందర్భంగా వన్యప్రాణి ప్రేమికులకు, వన్యప్రాణుల సంరక్షణకు పాటుపడుతున్నవారికి నా శుభాకాంక్షలు. జంతువుల ఆవాసాలను కాపాడటం మనకు చాలా కీలకమైన ప్రాధాన్యం. అందులో మనం సత్ఫలితాలు కళ్ళజూశాం. గడిచిన సంవత్సరం మనం మన దేశానికి చీటా లను ఆహ్వానించటం చిరస్మరణీయం.”
(
ఆర్థిక మంత్రిత్వ శాఖ
భోపాల్లో దాడులు నిర్వహించిన ఆదాయపు పన్ను శాఖ
బేతుల్ సోయా ప్రొడక్టు మాన్యుఫ్యాక్చరింగ్ గ్రూప్కు చెందిన మహారాష్ట్ర , కోల్కతాలోని ముంబై , సోలాపూర్లోని బేతుల్ , సత్నాలోని 22 ఆస్తులపై ఆదాయపు పన్ను శాఖ ఈ నెల 18న సెర్చ్, సీజర్ ఆపరేషన్ నిర్వహించింది. సెర్చ్ ఆపరేషన్ సమయంలో, భారీగా నల్లధనాన్ని గుర్తించారు. వివిధ దేశాలకు చెందిన విలువైన కరెన్సీ రూ. 44 లక్షలు స్వాధీనం చేసుకున్నారు. సెర్చ్ సమయంలో 9 బ్యాంక్ లాకర్లను కూడా కనుగొన్నారు. కోల్కతా ఆధారిత షెల్ కంపెనీల నుండి భారీ ప్రీమియంతో షేర్ క్యాపిటల్ను కొనడం ద్వారా సంపాదించిన 259 కోట్లను ఈ కంపెనీ లెక్కల్లో వెల్లడించలేదు. షెల్ కంపెనీలలో పెట్టుబడులను కోల్కతాలోని మరో షెల్ కంపెనీలకు అమ్మడం ద్వారా రూ.90 కోట్లు వచ్చినట్టు ఖాతాల పుస్తకాలలో రాసుకుంది. ఈ కంపెనీలు ఏవీ వారి చూపిన చిరునామాలో పనిచేయడం లేదని వెల్లడయింది. అటువంటి డొల్ల కంపెనీలను లేదా దాని డైరెక్టర్లనూ గుర్తించలేకపోయారు. ఈ డొల్ల కంపెనీలలో చాలా వాటిని కార్పొరేట్ వ్యవహారాల మంత్రిత్వ శాఖ రద్దు చేసినట్టు గుర్తించారు.
బేతుల్ కంపెనీ అక్రమంగా లాభాలను తగ్గించి 52 కోట్ల రూపాయల నష్టాన్ని క్లెయిమ్ చేసింది. ఈ లావాదేవీలు నిర్వహించడానికి ఉద్యోగుల పేరిట వివిధ కంపెనీలు ఏర్పడ్డాయి. వాటి మధ్య అసలు వ్యాపారమే జరగలేదు. ఈ సంస్థల డైరెక్టర్లకు అలాంటి లావాదేవీల గురించి తెలియదు. ఈ గ్రూప్ షేర్ల అమ్మకంపై వచ్చిన ఆదాయంపై 27 కోట్ల కోట్ల క్యాపిటల్ గెయిల్ వచ్చినట్టు తప్పుడు లెక్కలు చూపింది. గ్రూప్ డైరెక్టర్లు ఈ సంస్థ వాటాలను నామమాత్రపు విలువతో కోల్కతా ఆధారిత షెల్ కంపెనీల నుండి కొనుగోలు చేసినందున ఈ వాటాల కొనుగోలు నిజమైనది కాదని దర్యాప్తులో తేలింది. నిందితుల మధ్య చాట్లతో సహా వివిధ రకాల సాక్ష్యాలను అధికారులు సేకరించారు. వీరంతా రూ.15 కోట్ల విలువైన హవాలా పద్ధతిలో పేమెంట్స్ చేసినట్టు వెల్లడయింది. ల్యాప్టాప్లు, హార్డ్ డ్రైవ్లు, పెన్ డ్రైవ్లు వంటి డిజిటల్ మీడియా డివైజ్లను కూడా స్వాధీనం చేసుకున్నారు. ఇప్పటివరకు జరిపిన దర్యాప్తు ప్రకారం..నల్లధనం విలువను రూ. 450 కోట్లుగా గుర్తించారు. తదుపరి దర్యాప్తు జరుగుతోంది.